# Poble de la Llibertat

El Poble de la Llibertat (italià: Il Popolo della Libertà, PdL) va ser un partit polític italià de centredreta, amb referents democratacristians i liberals, constituït oficialment el 28 de febrer de 2007 arran d'un discurs de Silvio Berlusconi a la Piazza San Babila de Milà el 18 de novembre 2007, i amb la qual es presentà a les eleccions legislatives italianes de 2008. La llista era formada per Forza Italia i Alleanza Nazionale, coaligats amb Lliga Nord i Moviment per l'Autonomia. La idea és una continuació del Pol de les Llibertats, amb el qual es presentà a les eleccions legislatives italianes de 2001, i de la Casa de les Llibertats, amb el qual es presentà a les de 2006. La idea és la de formar un gran partit unitari de centredreta, per al qual havia arribat a un acord amb AN, però no amb UDC i Lliga Nord. El nom de la coalició recull el projecte de Michela Vittoria Brambilla de crear el Partit de la Llibertat.

## Formació

El 18 de novembre de 2007 Forza Italia va dur una campanya per a convocar eleccions anticipades anomenada rivoluzione del predellino, i s'integra en un nou moviment, anomenat Poble de la Llibertat. El 27 de març de 2008 fa assemblea constituent, on s'aprova el programa Rialza Italia, i anuncia el propòsit de portar una llista única de centredreta per a les eleccions legislatives italianes de 2008. FI es dissol i s'hi integra i s'hi adhereixen el febrer de 2008 AN, Acció Social i Populars Liberals de Carlo Giovanardi, acord Berlusconi-Fini. Lliga Nord i MPA li exigeixen mantenir la respectiva identitat del partit. UDC i la Destra decideixen presentar-se en solitari. Les eleccions foren molt mediatitzades pels mitjans televisius, però no s'arribà a l'esperat duel televisiu Berlusconi-Veltroni, cap de la Sinistra-l'Arcobaleno.
La coalició va guanyar les eleccions del 2008, amb el 46,8 1% de vots a la Cambra dels Diputats i el 47,32% al Senat per a la coalició centredreta, d'ells 37,39% i 38,17% per a PdL, qui amb la Lliga Nord i el MPA formaria la nova majoria a la cambra. El president de la Cambra és Gianfranco Fini i el del Senat Renato Schifani, i presidents del grup parlamentari Fabrizio Cicchitto i Maurizio Gasparri. Del nou govern, 17 són PdL (21). L'11 de maig de 2008 Fini deixa la presiència d'AN a Ignazio la Russa per tal de guiar a confluència el PdL a començaments de 2009.
A nivell europeu, mantenen Forza Italia en el Partit Popular Europeu, AN a Unió per l'Europa de les Nacions i el Partit dels Pensionistes als Demòcrates Europeus.

## Partits adherits

* Forza Italia (amb Circoli della Libertà, Circoli del Buongoverno, Circoli de L'Opinione, Decidere!) (55+9=64)
* Alleanza Nazionale (30+3=33)
* Democràcia Cristiana per les Autonomies (3)
* Populars Liberals (3)
* Nou PSI (2)
* Azione Sociale (1)
* Partit Republicà Italià (1)
* Riformatori Liberali (1)
* Partit dels Pensionistes (1)
* Italiani nel Mondo (1)
* Democrazia Cristiana (1)
* Federació dels Cristians Populars (1)
* Destra Libertaria (1)
* Lamberto Dini (1)

## Resultats electorals
### Parlament Italià

| Any | Líder | Cambra dels Diputats | Cambra dels Diputats | Cambra dels Diputats | Cambra dels Diputats | Cambra dels Diputats | Senat de la República | Senat de la República | Senat de la República | Senat de la República | Senat de la República |
| Any | Líder | Vots | % | Diputats | +/– | Pos. | Vots | % | Senadors | +/– | Pos. |
| 2008 | Silvio Berlusconi | 13,629,096 | 37.4 | 276 / 630 | Nou | 1r | 12,678,790 | 38.0 | 146 / 315 | Nou | 1r |
| 2013 | Silvio Berlusconi | 7,332,667 | 21.6 | 98 / 630 | 178 | 3r | 6,829,135 | 22.3 | 98 / 315 | 47 | 3r |

### Parlament Europeu

| Any | Líder | Vots | % | Escons | +/– | Grup |
| 2009 | Silvio Berlusconi | 10,807,794 | 35.3 | 29 / 72 | Nou | |

## Grups parlamentaris del PdL
### Cambra dels Diputats

* XVI legislatura
* 276 diputats

### Senat d'Itàlia

* XVI legislatura
* 146 senadors

## Bibliografia

* Silvio Berlusconi. Verso il Partito della Libertà: l'identità, i valori, il progetto.Milano, Mondadori, 2006. ISBN 88-04-55839-3.
* (català)Gustau Navarro i Barba Bagasses, lladres i ministres al país de Berlusconi Edicions dels A.L.I.LL, Mataró, 2009. ISBN 978-84-613-6192-2